Diari Oficial de la Generalitat Valenciana


Sumari del DOGV 136, del 22-12-1983 (1983/802565)

RESOLUCIÓ d'1de desembre de 1983, de la Conselleria de Cultura, Educació i Ciència, per la qual es regula el Règim de subvencions per a programes d'activitats i equipament a órganitzaclons Juvenils, associacions juvenils, grups juvenils i entitats prestadores de serveis a la joventut, corresponent a l'exercici 1983.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1983/12/01/(1)/dof/vci/html**

### Dades del document

Número de DOGV
:   136

Data del DOGV
:   22-12-1983

Secció del DOGV
:   DISPOSICIONS GENERALS

Número del document
:   1983/802565


Data del document
:   01-12-1983

Organisme emissor
:   Conselleria de Cultura, Educació i Ciència

Tipus de document
:   Resolució

Resolució d'1 de desembre de 1983, de la Conselleria de Cultura, Educació i Ciència, per la qual es regula el règim de subvencions per a programes d'activitats i equipament a organitzacions juvenils, associacions juvenils, grups juvenils i entitats prestadores de serveis a la joventut, corresponent a l'exercici 1983.  
En virtut del que disposa l'article 31.25 de l?Estatut d'Autonomia de la Comunitat Valenciana, que reconeix la competència exclusiva de la Generalitat Valenciana en matèria de joventut, i en el Reial Decret 4.099/82, de 29 de desembre, sobre traspàs de funcions i serveis de l'Estat a la Comunitat Valenciana, i condicionat a la valoració definitiva que sobre tranferències en matèria de subvencions a organitzacions juvenils s'acorde amb el Ministeri de Cultura, he resolt:   
Primer  
1. La Conselleria de Cultura, Educació i Ciència, dins dels límits dels crèdits transferits amb aquesta finalitat, i a proposta de la Direcció General de Joventut, Esports i Desenvolupament Comunitari, procedirà a la concessió de subvencions per a equipament i activitats juvenils.   
2. Les subvencions tindran la finalitat de promoure les activitats culturals, formatives i recreatives de la joventut, que en propicien la participació social, fomenten la coordinació dels grups juvenils, la formació d'experts i dirigents juvenils, potencien els serveis d'interés per als jóvens i promoguen l'associacionisme juvenil.   
3. El compliment de les finalitats esmentades en l'apartat anterior haurà de quedar circumscrit a l'àmbit territorial de la Comunitat Valenciana.   
Segon  
Podran sol·licitar subvencions:   
1. Les persones jurídiques acollides a la legislació vigent.   
2. Els jóvens individualment considerats i els grups de jóvens òrganitzats per a la realització d'una determinada activitat.   
Tercer  
Es concediran les modalitats de subvenció següents:   
1. Programes anuals d'activitats de l'Entitat o grup sol·licitador.   
2. Programes d'activitats específiques.   
3. Programes d'obres i equipament d'instal·lacions per a la joventut.   
4. Programes de formació d'experts en activitats juvenils.   
Quart  
Les subvencions a què fa referència l'article anterior es destinaran a cobrir les diferències en els costos dels programes; la quantia màxima a concedir no superarà el 40% dels costos del programa, i la determinarà en cada cas la Conselleria de Cultura, Educació i Ciència.   
Cinqué  
Els programes a subvencionar han de fer referència a:   
- La formació d'experts en activitats juvenils.   
- Les activitats de lleure de caràcter formatiu i recreatiu.   
- Les activitats específiques d'aire lliure (campaments, albergues, etc.).   
- Les activitats de servei voluntari a la societat i reinserció social de jóvens.   
- El foment del cooperativisme juvenil.   
- La construcció, adequació i millora d'instal·lacions juvenils i el seu equipament.   
- L'adquisició de material per a les activitats indicades anteriorment.   
Sisé  
En queden exclosos, a efectes de subvenció, els programes que fan referència a:   
- Les activitats amb finalitat acadèmica, llevat del cas de formació d'experts en temes de joventut.   
- Les activitats pròpies dels clubs esportius.   
- Els viatges desproveïts de ciar interés cultural i social.   
- Les activitats els participants de les quals siguen menors de 10 anys o majors de 25, en un percentatge superior al 15%.   
- Les activitats que no vagen dirigides a la formació i promoció dels jóvens per a la participació en la vida comunitària.   
- Les activitats que no estiguen d'acord amb la legislació vigent.   
Seté  
Les sol·licituds de subvenció seran presentades als Serveis Territorials de la Conselleria de Cultura, Educació i Ciència, d'Alacant, Castelló i València, o als serveis centrals de la Direcció General de Joventut, Esports i Desenvolupament Comunitari.   
Vuité  
Els grups, centres i agrupacions que formen part d'una òrganització en l'àmbit de la Comunitat Valenciana hauran de tramitar a través d'aquesta les sol·licituds de subvenció.   
Nové  
La Conselleria de Cultura, Educació i Ciència, a proposta de la Direcció General de Joventut, Esports i Desenvolupament Comunitari, podrà anul lar totalment o parcialment la subvenció atorgada, quan l'activitat no haja estat realitzada en la forma prevista en el programa de sol·licitud.   
Desé  
Els beneficiaris de subvencions són obligats a:   
1. Comunicar qualsevol eventualitat en el desplegament del programa subvencionat.   
2. Presentar declaració de subvencions rebudes d'altres entitats.   
3. Admetre la presència d'avaluadors nomenats per la Direcció General de Joventut, Esports i Desenvolupament Comunitari.   
4. Presentar en el terme de tres mesos des de la conclusió del programa:   
a) Memòria de les activitats desplegades, que incloga els treballs, i conclusions d'aquestes, quan es tracte d'un programa d'activitats.   
b) Acta de recepció de les obres o d'adquisició de material o mobiliari, quan siga el cas.   
c) Justificants de la despesa efectuada amb càrrec a la subvenció concedida.   
5. Tornar l'import de la subvenció rebuda, si el programa no s'efectua.   
6. Tornar la part proporcional, si el nombre de participants és sensiblement inferior al declarat al projecte.   
7. Els beneficiaris hauran de fer figurar en la publicitat de les seues activitats el patrocini de la Conselleria de Cultura, Educació i Ciència.   
DISPOSICIO TRANSITORIA  
Per al present exercici pressupostari de 1983, seran cursades les peticions de subvencions presentades abans del 24 de desembre d'enguany.   
Les sol·licituds presentades abans de la publicació d'aquesta Resolució es consideraran vàlides, per bé que les Entitats interessades hauran d'aportar la informació complementària que calga per a l'adequada avaluació.   
València, a 1 de desembre de 1983.   
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI